PROTOCOLO DE ACTUACIÓN PARA OS PROXECTOS DE SEGURIDADE VIARIA NA REDE PROVINCIAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/05/2018)

A Presidencia, no uso das facultades que lle confire a normativa vixente, dita a seguinte — Por Acordo Plenario de data 22 de febrero de 2013, a Deputación de Pontevedra aproba a Ordenanza de Seguridade Viaria, publicada no BOPPO, nº 98, de data 23 de maio de 2013. — Na súa exposición de motivos, a ordenanza viña de estabrecer que “… a seguranza viaria é un obxectivo polo que deben traballar todos os axentes sociais e, especialmente, as Administracións Públicas. Os accidentes de tráfico e as súas terribles consecuencias en forma de mortes, feridos, danos a vehículos e aos elementos urbanos e das vías de circulación constitúen unha praga que ten que ser minorada e, no posible, erradicada sen escatimar recursos para este fin. A Deputación de Pontevedra, con esta Ordenanza, pretende colaborar con este obxectivo mediante a regulación de aspectos relacionados coa mellora da seguranza viaria.” — Ao abeiro desta concepción e, no mesmo ámbito, por Acordo Plenario de data 29 de xaneiro de 2016, a Deputación de Pontevedra aproba o decálogo de criterios de actuación nas vías provinciais, unha rede de estradas con aproximadamente 1.700 quilómetros de lonxitude total, que supón o eixo principal das competencias da Deputación de Pontevedra en materia de infraestruturas e mobilidade ao amparo do establecido na Lei/7/1985 e na Lei 8/2013 de Estradas de Galicia. Esta rede provincial encóntrase na estrutura viaria global por detrás das estradas de competencia estatal e da Xunta de Galicia. Ampliar e modificar vías consolidadas resulta ser un proceso que de precisa dunha gran inversión económica e con graves afeccións tanto a bens como ao patrimonio edificado e aos terreos. Ademais, as novas tendencias obrigan a ter en conta as necesidades das chamadas mobilidades amables. Por isto, a Deputación de Pontevedra considera que e necesario un replanteamento profundo e conceptual das actuacións no viario provincial. Co fin de actuar de acordo coas demandas urbanísticas, medioambientais e sociais, e co máximo respecto ao territorio e ao patrimonio construído, a Deputación de Pontevedra considera necesario actuar de raíz na protección dos colectivos máis vulnerables, peóns, ciclistas e persoas con mobilidade reducida. — Desta premisa, derívase que a propia ordenanza, contemple un desenvolvemento posterior da mesma, en función das necesidades e, así, no artigo 8, defire a elaboración dun “protocolo de actuación para os proxectos de seguridade viaria na Rede Provincial” — Coa fin de dar cumprimento ao preceptuado na propia ordenanza de Seguridade Viaria e, tras levar a cabo un exhaustivo estudio ao respecto, elabórase o “Protocolo de actuación para os proxectos de seguridade viaria na Rede Provincial” que debe rexir coma referente para establecer uns criterios básicos para a definición das actuacións, novas e de mellora, que, non sendo de conservación e mantemento, se realicen en estradas de titularidade provincial, de forma que permitan a circulación en condicións de seguridade garantindo unha especial consideración na protección dos colectivos máis vulnerables e fomentando o cambio de usos cara a mobilidades cotiás máis amables. — Artigo 61 da Lei 7/85, de 2 de abril de Bases de Réxime Local e artigo 105 da Lei 5/97, de 22 de xullo de Administración Local de Galicia. — Artigo 8 da Ordenanza de Seguridade Viaria da Deputación Provincial de Pontevedra. — Aprobar o “Protocolo de actuación para os proxectos de seguridade viaria na Rede Provincial” que figura cmo anexo a presente Resolución. — Ordenar a súa publicación no BOPPO. Pontevedra, 10 de maio de 2018. O Secretario Ampliar e modificar vías consolidadas adoita ser un proceso que necesita de grandes investimentos económi- cos e con graves efectos sobre os bens, o patrimonio e o territorio. Así mesmo, a preocupación pola sustenta- bilidade e o medio é un dos valores que con maior forza está arraigando en todas as sociedades desenvolvidas ao longo dos últimos anos. Ademais, as novas tendencias obrigan a ter en conta as necesidades das denomi- nadas mobilidades amables. Non é de estrañar, polo tanto, que a política en infraestruturas, con forte impacto territorial, estea substancial- mente afectada pola incorporación de variables ambientais. Ademais, débese ter moi en conta a consideración do servizo que presta cada vía e as demandas reais e potenciais, facendo especial fincapé na protección dos colectivos máis vulnerables: peóns, persoas en bicicleta e persoas con mobilidade reducida. Nas estradas provinciais, a variabilidade de tipoloxías e a dispersión no territorio, propio desta provincia, supoñen unha complexidade que fai moi difícil pasar de recomendacións xenéricas a normas concretas. Aínda que, se inclúen a continuación unha serie de criterios mínimos que deben estar no deseño de novos proxectos. As solucións que, de forma excepcional, non inclúan estes mínimos deberán ser exhaustivamente xustificadas. O obxecto deste documento é establecer uns criterios básicos para a definición das actuacións, novas e de mellora, que, non sendo de conservación e mantemento, se realicen en estradas de titularidade provincial, de forma que permitan a circulación en condicións de seguridade garantindo unha especial consideración na protección dos colectivos máis vulnerables e fomentando o cambio de usos cara a mobilidades cotiás máis amables. Cumprirase a normativa en vigor en materia de estradas (Decreto 66/2016, de 26 de maio, polo que se aproba o Regulamento xeral de estradas de Galicia), no que non se opoña á Ordenanza de seguridade viaria da Depu- tación de Pontevedra e ao desenvolvemento deste protocolo. Daráselles prioridade en todas as actuacións en materia viaria ás necesidades dos sectores máis vulnerables. A xerarquía será 1.º peón, 2.º ciclista, 3.º transporte público, 4.º vehículo privado. En cada proxecto estable- cerase e xustificarase a fórmula para garantir a convivencia harmónica das diferentes mobilidades de forma coherente.